Document ID: 32008D0070

KOMISJONI OTSUS,
22. jaanuar 2008,
millega muudetakse otsust 2006/415/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga Saksamaal, Poolas ja Rumeenias
(teatavaks tehtud numbri K(2008) 55 all)
(EMPs kohaldatav tekst)
(2008/70/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
võttes arvesse nõukogu 20. detsembri 2005. aasta direktiivi 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta, (3) eriti selle artikli 63 lõiget 3,
ning arvestades järgmist:
(1)
Komisjoni 14. juuni 2006. aasta otsusega 2006/415/EÜ (milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses ning millega tunnistatakse kehtetuks otsus 2006/135/EÜ) (4) sätestatakse teatavad kaitsemeetmed, mida tuleb rakendada, et vältida selle haiguse levikut, sealhulgas A- ja B-piirkonna kehtestamine vastavalt kahtlustatud või kinnitatud haiguspuhangutele.
(2)
Pärast alatüüpi H5N1 kuuluva kõrge patogeensusega linnugripi puhanguid Saksamaal ja Poolas muutis komisjon viimati oma otsusega 2007/878/EÜ (5) ja otsusega 2007/885/EÜ (6) oma otsust 2006/415/EÜ.
(3)
Toiduahela ja loomatervishoiu alalise komitee raames on kaitsemeetmed, mis Saksamaa võttis kooskõlas otsusega 2006/415/EÜ, sealhulgas kõnealuse otsuse artiklis 4 sätestatud A- ja B-piirkondade kehtestamine, läbi vaadatud ning neid võib kinnitada.
(4)
Kuna Poolas on piirangualas esinenud uus haiguspuhang, tuleb meetmete kestust muuta, et võtta arvesse epidemioloogilist olukorda.
(5)
Rumeenia on komisjonile teatanud, et kõnealuses liikmesriigis haiguse suhtes valitseva positiivse olukorra tõttu on kõik kontrollimeetmed alatüüpi H5N1 kuuluva kõrge patogeensusega linnugripi suhtes tema territooriumil 31. detsembriks 2007 lõpetatud ja seetõttu ei ole selles liikmesriigis enam vaja kehtestada A- ja B-piirkondi vastavalt otsuse 2006/415/EÜ artikli 4 lõikele 2.
(6)
Selguse huvides tuleks otsuse 2006/415/EÜ lisa tervikuna asendada.
(7)
Seetõttu tuleks otsust 2006/415/EÜ vastavalt muuta.
(8)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2006/415/EÜ lisa asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 22. jaanuar 2008

Labels: 3
0
18
6